এসময় উড়িষ্যার শাসনকর্তা ছিলেন নবাব আলীবর্দীর ভ্রাতুষ্পুত্র সৈয়দ আহমদ খান। তিনি ছিলেন উদ্ধত প্রকৃতির এবং তাঁর আচরণে তাঁর সৈন্যবাহিনীর অনেকেই ক্ষুদ্ধ ছিলেন। দ্বিতীয় মুর্শিদ কুলির জামাতা মির্জা বাকের বেগ এসময় মারাঠা সৈন্যসহ উড়িষ্যার সীমান্তে ছিলেন। সুযোগ বুঝে তিনি উড়িষ্যা আক্রমণ করেন এবং উড়িষ্যার রাজধানী কটকের দিকে অগ্রসর হন। উড়িষ্যার শাসনকর্তা সৈয়দ আহমদের বিদ্রোহী সৈন্যরা তখন মির্জা বাকের ও মারাঠাদের সঙ্গে যোগ দেয়।

১৭৪১ সালের আগস্টে মির্জা বাকের বেগ সহজেই সৈয়দ আহমদকে পরাজিত করেন এবং কটক অধিকার করেন। সৈয়দ আহমদ সপরিবারে বন্দি হন এবং তাঁকে বড়বাটি দুর্গে কারারুদ্ধ করে রাখা হয়। এভাবে মির্জা বাকের বেগ সহজেই উড়িষ্যা দখল করে নিতে সক্ষম হন।

পটভূমি
মির্জা বাকেরের উড়িষ্যা দখল
বাংলার নবাবের উড়িষ্যা পুনরুদ্ধার
ফলাফল